Odense Adresse-Contoirs Efterretninger, 1795-06-29
Af de Christiania Aviser, den 17de Junii. Natten til Søndagen d. 14 h. samledes en Hoben Folk, som misledede af ildesindede og slette Mennesker, bemægtigede sig et Skib paa 15 en halv Commercelæster, tilhørende Hr. Kammerherre Anker; det laae uden Røer og var repareret, havde ingen Folk ombord, laae ikke paa Strømmen og mindre var clareret fra Toldboden. Dette Skib skulde gaae til Mosse Verk, for at lades med vestindisk havarerede Produkter, og i Skibet var 99 Sække med følgende Vare: 25 Tdr. Rug, 50 Tdr. Byg, 10 Tdr. Gryn, og 14 Tdr. Erter, som vare indkiøbte til hastig Afsendelse til Moss og Mosse Verk formedelst den der herskende store Mangel paa disse Artikler, hvilket dog var skeet af Kammerherrens Folk uden hans Vidende, da de blot havde Ordre at gaae derhen med det tomme Skib for at indtage ommeldte vestindiske Probukter, og i det Sted at lade en Baad med disse Vare for hastig at afhielpe Mangelen paa Mosse=Verk, men Skibsfolkene troede, at de gierne kunde indtage samme Skibet ister a. det for Baglast, da ingen Fragtbaad var at faae og altsaa meldte det paa Toldboden. Dette uagtet røer dog den sammenrottede Mængde Skibet til Toldboden, hvor Skaren forsamler sig. Kammerherren gik derpaa allene uden at forlange nogen Affistence om Natten Kl. 2 til det forsamlede Folk, og forklarede dem Omstændighederne og Aarsagen til dette Korns Indskibning, samt lovede endelig at han vilde skienke det til de Trængende her, og gik derpaa hiem til Sengs uden at melde det for nogen; derpaa blev det af Politiebetienterne meldt for Politiemmesteren, og da denne kommer selv til Stedet og seer den selvraadige Mængdes Forhold, sender han strax en Expres til Stiftamtmand Moltke, som strax fra sit Landsæde ankom; efterat Stiftamtmanden og Politiemesteren vare af Kammerh. Anker blevne underrettede om Alt, beordrede den første Politiemmesteren at exeqvere Skibets Løsning, men Folket sætter sig derimod, og nogle uvedkommende Personer vil med Magt bemægtige sig Skib og Ladning paa den voldsomste Maade; Stiftamtmanden oplæser en af Kammerherre Anker given skrivtlig Erklæring og forklarer Sammenhængen o. s. v. paa Raadhuset til nogle Formænd af Skaren, men da man efter dette Overlæg, vil ordentlig og lovlig losse, sætter skamløse Folk sig derimod, og viser al muelig Disrespect for Love, Orden og Øvrighed, saa at Stiftamtmand, Magistrat, Byefoged, Toldsegl intet kunde udrette, da tililer den militaire Vagt ved Vicecommandanten, Generalmaj. Kaltenborns Foranstaltning, og Opløsningen skeer i dens Magistratens, Garnisonens, Officerernes og Toldbodens Overværelse, men 4, som havde været skamløse i Udtryk og ulovlig Adfærd, bleve arresterede, da nu alt rigtig blev befunden efter Kammerherre Ankers Opgivende, bleve de Formastelige henførte til Fæstningsvagten, da Arresthuset ikke troedes stærkt nok for en opløbende Mængde af Folk. Under Transporten tilstormer Folket, forsøger at frarive Vagten de Arresterede, kaste Stene og vil bruge Vold, ja forsøgte endog at opbrække Fæstnings Barrierer; men Arrestanterne kom til sit Sted; hele Dagen gik Patrouiller af Militaire, Folket fra Forstæderne mumlede, forsamlede sig Tropviis i Gaderne hele Dagen, viiste sig rasende og støiende, ja gik saavidt, at de vilde have Kammerherre Anker af Hesten, da han roligen reed fra sit Huus til sit Landsted, og attaqverede siden hans Broder Jess Anker, og begierede af begge de Arresteredes Løsladelse; Det ridende Artillerie viiste al muelig Assistence til Ordens Vedligeholdelse, men forgieves, udenat ville bruge Magten, som man vilde opsætte, indtil Stiftamtmanden, under al Skarens eenstemmige Forpligt ved 9 Udnævnte, der lovede at forføie sig roligen hiem, naar de Fangne bleve udleverede, dertil resolverede, efter skrivelig Forbindelse af de 9 Udnævnte, samt de Fangne med flere Medskyldige skulde sistere for Forhørene m.v. Nu er alt roligt. - Magistraten har befalet, at enhver Huusfaden og Borger skal i deslige Tilfælde holde deres Børn og Læredrenge ved deres Hiem og lovlige Haandtering, saa og selv søge at forebygge Sammenkomster, samt ikke udskienke Brændeviin ved denne Leilighed. - Fra Kammerherre, Anker haves følgende Declaration: "Jeg holder mig Hans Majestæts allerhøieste Anordning allerunderdanigst og høipligtigen efterrettelig i ei at lade udføre Korn og Fødevarer til Fremmede, jeg solgte min hele Beholdning af Kornvare til Hr. Kiøbmand Trane forleden Høst, jeg lader indføre. men ei udføre Korn og Fødevarer; jeg har aldrig udsendt Kugler, Krudt eller Kanoner til de Krigførende. Forbandet være den, som kunde udføre Korn- og Fødevarer til Fremmede, naar Landet mangler og Lovene forbyde det. Jeg giver mit Æres-Ord: ikke at have overtrædet allerhøistbemeldte Hs. Majestæts allernaadigste Anordning, og byder 100 Rd. for hver Tønde eller Sæk eller Fustagie af nogen Slags Korn eller Levnetsmidler man overbeviser mig eller nogen af det Ankerske Huus derimod at have udført eller ladet udføre o. s. v. Videre vil jeg ikke sige; Lad Tænkeren føle for mig og min syge Kone over skammelige Rygter og Adfærd mod skyldfrie Mand.